ᱟᱢᱥᱴᱚᱨᱰᱮᱢ

ᱟᱢᱥᱴᱚᱨᱰᱮᱢ ᱫᱚ ᱤᱣᱨᱚᱯᱤᱭᱟᱱ ᱫᱤᱥᱚᱢ ᱱᱮᱫᱚᱨᱞᱮᱸᱰ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱟᱨ ᱨᱟᱡᱽᱜᱟᱲ ᱠᱟᱱᱟ ᱟᱢᱥᱴᱚᱨᱰᱮᱢ ᱫᱚ ᱠᱮᱱᱟᱞ ᱟᱨ ᱜᱷᱟᱹᱴᱤ ᱞᱟᱹᱜᱤᱫ ᱟᱹᱰᱤ ᱧᱩᱛᱩᱢᱟᱱᱟ ᱾ ᱮᱴᱟᱜ ᱫᱤᱥᱚᱢ ᱞᱮᱠᱟ ᱫᱚ ᱡᱟᱹᱛᱤᱭᱟᱹᱨᱤ ᱥᱚᱨᱠᱟᱨ ᱚᱸᱰᱮ ᱵᱟᱹᱱᱩᱜ ᱮᱭᱟ ᱢᱮᱱᱠᱷᱟᱱ, ᱦᱮᱜᱩᱭ ᱨᱮ ᱢᱮᱱᱟᱭᱟ ᱾ ᱒᱐᱑᱖ ᱨᱮᱱᱟᱜ ᱞᱮᱠᱷᱟ ᱛᱮ ᱘᱓᱘,᱐᱐᱐ ᱜᱟᱱ ᱦᱚᱲ ᱟᱢᱥᱴᱚᱨᱰᱮᱢ ᱨᱮ ᱫᱚ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱱᱚᱸᱰᱮ ᱵᱟᱨᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱟᱨ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱜᱷᱟᱴ (ᱥᱤᱯᱚᱞ ᱩᱰᱟᱹᱱ ᱜᱷᱟᱴ) ᱾ ᱒.᱒ ᱢᱤᱞᱤᱭᱚᱢ ᱜᱟᱢ ᱦᱚᱲ ᱫᱚ ᱢᱮᱴᱨᱚᱯᱚᱞᱤᱴᱤᱭᱟᱱ ᱱᱟᱜᱟᱨ ᱨᱮ ᱠᱚ ᱛᱟᱦᱮᱸᱱᱟ ᱾ ᱱᱚᱣᱟ ᱱᱟᱜᱟᱨ ᱫᱚ ᱱᱟᱱᱟ ᱦᱩᱱᱟᱹᱨ ᱞᱟᱠᱪᱟᱨ ᱛᱮ ᱜᱟᱵᱮ ᱟᱠᱟᱱᱟ ᱾ ᱱᱚᱸᱰᱮ ᱑᱗᱕ ᱜᱚᱴᱟᱝ ᱫᱤᱥᱚᱢ ᱨᱤᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱮᱴᱟᱜ ᱱᱟᱜᱟᱨ ᱠᱚ ᱞᱮᱠᱟ ᱜᱮ ᱱᱚᱸᱰᱮ ᱦᱚᱸ ᱟᱭᱢᱟ ᱵᱟᱹᱲᱤᱡ ᱜᱷᱚᱴᱚᱱ ᱜᱚᱡ ᱜᱚᱯᱚᱡ ᱠᱚ ᱧᱮᱞ ᱵᱟᱲᱟᱜ ᱜᱮᱭᱟ ᱟᱹᱰᱤ ᱩᱥᱛᱟᱹᱭ ᱾ ᱱᱟᱜᱟᱢ ᱑᱓ ᱥᱟᱭ ᱥᱮᱨᱢᱟ ᱥᱮᱫ ᱨᱮ ᱟᱢᱥᱴᱮᱞ ᱜᱟᱰᱟ ᱨᱮ ᱢᱤᱫ ᱰᱮᱢ ᱠᱚ ᱛᱚᱞ ᱞᱮᱫ ᱛᱟᱦᱮᱸᱫ ᱾ ᱱᱚᱣᱟ ᱱᱟᱜᱟᱨ ᱫᱚ ᱚᱱᱟ ᱟᱢᱥᱴᱮᱣ ᱜᱟᱰ ᱨᱮᱱᱟᱜ ᱰᱮᱢ ᱥᱩᱨ ᱨᱮ ᱢᱮᱱᱟᱜ-ᱟ ᱾ ᱚᱸᱰᱮ ᱠᱷᱚᱱ ᱜᱮ ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱫᱚ ᱟᱢᱥᱴᱮᱨᱰᱮᱢ ᱠᱚ ᱫᱚᱦᱚ ᱠᱮᱫ-ᱟ ᱾ ᱱᱚᱣᱟ ᱫᱚ ᱯᱩᱭᱞᱩ ᱑᱒᱗᱕ ᱥᱟᱞᱮ ᱨᱮ ᱱᱟᱜᱟᱨ ᱞᱮᱠᱟᱛᱮ ᱠᱚ ᱢᱟᱹᱱ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱱᱟᱜᱟᱨ ᱨᱮᱱᱟᱜ ᱟᱹᱭᱫᱟᱹᱨ ᱫᱚ ᱑᱓᱐᱖ ᱥᱟᱞᱮ ᱨᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱨᱮᱱᱟᱜ ᱛᱤᱢᱤᱱ ᱥᱮᱨᱢᱟ ᱛᱟᱭᱚᱢ ᱠᱷᱟᱱ ᱜᱮ ᱱᱚᱣᱟ ᱱᱟᱜᱟᱨ ᱢᱤᱫ ᱢᱟᱨᱟᱝ ᱵᱮᱯᱟᱨ ᱱᱟᱜᱟᱨ ᱞᱮᱠᱟᱛᱮ ᱵᱮᱱᱟᱣ ᱮᱱᱟ ᱟᱨ ᱵᱮᱯᱟᱨ ᱞᱟᱹᱜᱤᱫ ᱫᱚ ᱵᱟᱞᱴᱤ ᱥᱟᱸᱢᱩᱫᱽ ᱢᱩᱬ ᱦᱚᱨ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱱᱟᱜᱟᱨ ᱑᱕ ᱥᱟᱭ ᱥᱟᱞᱮ ᱥᱮᱫ ᱛᱮ ᱫᱚ ᱟᱹᱰᱤ ᱜᱮ ᱞᱟᱦᱟ ᱮᱱᱟ ᱾ ᱱᱚᱣᱟ ᱫᱚ ᱯᱟᱪᱮ ᱤᱭᱩᱨᱚᱯ ᱨᱮᱱᱟᱜ ᱮᱛᱚᱦᱚᱵ ᱱᱟᱜᱟᱨ ᱛᱟᱦᱮᱸ ᱠᱟᱱᱟ, ᱠᱤᱥᱟᱹᱬ ᱜᱚᱲ ᱠᱚ ᱫᱚ ᱱᱚᱣᱟ ᱱᱟᱜᱟᱨ ᱨᱤᱱ ᱟᱹᱭᱩᱨᱤᱭᱟᱹ ᱠᱚ ᱵᱮᱱᱟᱣ ᱮᱱᱟ ᱾ ᱑᱙ ᱥᱟᱭ ᱥᱮᱨᱢᱟ ᱥᱮᱫ ᱫᱚ ᱱᱚᱸᱰᱮ ᱨᱮᱞᱜᱟᱹᱰᱤ ᱨᱮᱱᱟᱜ ᱦᱚᱨ ᱦᱚᱸ ᱠᱚ ᱵᱮᱱᱟᱣ ᱠᱮᱫ-ᱟ ᱟᱨ ᱟᱱᱟᱜᱚᱱᱟ ᱟᱨ ᱵᱮᱯᱟᱨ ᱤᱫᱤ ᱟᱹᱜᱩ ᱨᱮ ᱟᱹᱰᱤ ᱡᱩᱨ ᱠᱚ ᱥᱩᱵᱤᱫᱷᱟ ᱮᱱᱟ ᱾ ᱮᱛᱚᱦᱚᱵ ᱨᱮᱞᱜᱟᱹᱰᱤ ᱫᱚ ᱑᱘᱓᱙ ᱥᱟᱞᱮ ᱨᱮ ᱟᱢᱥᱴᱚᱨᱰᱮᱢ ᱠᱷᱚᱱ ᱦᱟᱨᱞᱮᱢ ᱦᱟᱹᱵᱤᱡ ᱮ ᱫᱟᱹᱲ ᱮᱫ ᱛᱟᱦᱮᱸᱫ ᱾ ᱦᱚᱲ ᱦᱚᱸ ᱚᱱᱟ ᱱᱟᱜᱟᱨ ᱨᱮ ᱠᱚ ᱵᱟᱹᱲᱛᱤ ᱤᱫᱤ ᱮᱱᱟ , ᱑᱘᱕᱐ ᱨᱮ ᱫᱚ ᱒᱕᱐,᱐᱐᱐ ᱮᱞ ᱠᱚ ᱥᱮᱴᱮᱨ ᱮᱱᱟ ᱟᱨ ᱑᱙᱐᱐ ᱥᱟᱞᱮ ᱨᱮ ᱫᱚ ᱕᱐᱐,᱐᱐᱐ ᱠᱚ ᱥᱮᱴᱮᱨ ᱮᱱᱟ ᱾ ᱚᱱᱟ ᱛᱟᱭᱚᱢ ᱢᱟᱨᱟᱝ ᱠᱟᱹᱨᱜᱟᱲ ᱱᱟᱜᱟᱨ ᱞᱮᱠᱟᱛᱮ ᱵᱮᱨᱮᱫ ᱮᱱᱟ ᱾ ᱒᱐᱒᱕ ᱥᱟᱞᱮ ᱥᱮᱫ ᱛᱮ ᱫᱚ ᱑᱒.᱖% ᱜᱟᱱ ᱦᱚᱲ ᱠᱚ ᱵᱟᱹᱲᱛᱤᱜ ᱢᱮᱱᱛᱮ ᱯᱟᱭᱛᱟᱨ ᱟᱠᱟᱱᱟ ᱾ ᱢᱮᱱ ᱫᱚ ᱙᱐᱐,᱐᱐᱐ ᱦᱚᱲ ᱱᱚᱣᱟ ᱱᱟᱜᱟᱨ ᱨᱮ ᱟᱨ ᱒.᱕ ᱢᱤᱞᱤᱭᱚᱱ ᱦᱚᱲ ᱱᱚᱣᱟ ᱱᱟᱜᱟᱨ ᱨᱮ ᱠᱚ ᱦᱩᱭᱩᱜ-ᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾ ᱦᱚᱱᱚᱛ ᱟᱢᱥᱴᱚᱨᱰᱮᱢ ᱫᱚ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱛᱮ ᱵᱮᱱᱟᱣ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱾ ᱥᱮᱱᱴᱨᱚᱢ ᱱᱩᱨᱰ ᱣᱮᱥᱴ ᱱᱤᱣ-ᱣᱮᱥᱴ ᱡᱩᱭᱤᱰ ᱳᱥᱴ ᱡᱩᱭᱰᱳᱥᱴ ᱣᱮᱥᱴᱯᱳᱨᱴ ᱨᱮᱰᱞᱟᱭᱤᱰ ᱨᱤᱸᱡᱮᱢᱟ ᱦᱚᱱᱚᱛᱵᱮᱡᱟᱨ ᱰᱮᱱᱴᱮᱦᱩᱭᱤᱥ ᱵᱮᱥᱟᱞᱴᱮ ᱵᱮᱭᱨᱦᱩᱭᱤᱥ ᱵᱩᱥᱟᱞᱴᱮ ᱟᱯᱮᱱᱦᱮᱣᱞ ᱟᱡᱠ ᱛᱩᱨᱠᱤᱱ ᱴᱮᱸᱴ ᱵᱟᱦᱮ ᱡᱚᱱᱚᱲ Amsterdam.nl – Official government site I amsterdam – Portal for international visitors DutchAmsterdam Visitors Guide Amsterdam City Archives Free Amsterdam audio guide Free English guided walking tour ᱥᱟᱹᱠᱷᱭᱟᱹᱛ